Борис Младенов-Young
През многолетната си кариера…

chitanka.info

През многолетната си кариера

какво не съм видял и преживял!

Понякога отчаян губех вера

в човечността и светския морал.

Отдавна бе, а сякаш беше вчера —

преглеждах изнасилено дете.

И днес при спомена от гняв треперя —

захвърлили го бяха да умре!

Кое сърце с ръка окървавена,

коя нечиста съвест бе могла,

така да похити невинността?!

Повярвайте ми, при подобна сцена

аз се срамувах в двадесети век[1]

да се наричам с прозвище човек!!!

Сидни, Австралия — 2017 г.

[1] Истински случай — 1998 г. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.